钦定古今图书集成/明伦汇编/氏族典/第147卷 > 孙伏伽
## 钦定古今图书集成/明伦汇编/氏族典/第147卷 > 孙伏伽

按《唐书孙伏伽传》：“伏伽，贝州武城人。仕隋，以小史，累
劳补万年县法曹。高祖武德初，上言三事，帝大悦，以
为治书侍御史。初，帝受禅，伏伽最先谏，帝欲尽下情，
故不次见拔，以示群臣。是时军兴赋敛重，伏伽数请
釐损，又表置谏官，帝皆钦纳。太宗即位，迁大理少卿。
后坐奏囚失免官。起为刑部郎中，累迁大理卿。久之”，
出为陕州刺史，致仕。显庆三年卒。